**LOIMI-KIEKKO Ry:n KEVÄTKOKOUS PÖYTÄKIRJA**

Aika: torstai 21.7.2022 klo 17.30

Paikka: OP-Areena

Läsnä: 6 Loimi-Kiekko ry:n jäsentä

1. Kokouksen avaus

Loimi-Kiekko ry:n varapuheenjohtaja Janne Nurmikko avasi seuran kevätkokouksen.

2. Kokouksen puheenjohtajan, sihteerin, pöytäkirjan tarkastajien ja ääntenlaskijoiden valinta

Janne Nurmikko valittiin puheenjohtajaksi, Martina Pietiäinen sihteeriksi, Tommi Pietiäinen ja Anu Kleme pöytäkirjan tarkastajiksi sekä Jani Mäkilä ja Niko Mäkilä ääntenlaskijoiksi.

3. Todetaan läsnäolijat ja äänioikeutetut jäsenet

Paikalla olleet 6 jäsentä todettiin myös äänioikeuden omaaviksi jäseniksi.

4. Kokouksen laillisuus ja päätösvaltaisuus

Kokous todettiin lailliseksi, sillä kokousilmoitus oli ollut sääntöjen vaatimusten mukaisesti vähintään kaksi viikkoa aikaisemmin (7.7.2022) Loimaan Lehdessä. Kokous todettiin myös päätösvaltaiseksi.

5. Toimintakertomus, tilinpäätös ja toiminnantarkastajan antama lausunto

Toimintakertomus esiteltiin ja se hyväksyttiin. Myös tilinpäätös kaudelta 2021-2022 käytiin läpi ja kokous hyväksyi sen. Janne Nurmikko luki toiminnantarkastajan antaman toiminnantarkastuskertomuksen. Kertomuksen mukaan tilinpäätös on tehty hyvän kirjanpitotavan mukaisesti. Toiminnantarkastaja esittää tilinpäätöstä vahvistettavaksi ja tili- ja vastuuvapauden myöntämistä Loimi-Kiekko ry:n johtokunnalle.

6. Tilinpäätöksen vahvistaminen ja vastuuvapauden myöntäminen johtokunnalle

Loimi-Kiekko ry:n tilinpäätös kaudelta 2021–2022 vahvistettiin ja kokous myönsi vastuuvapauden johtokunnan jäsenille.

7. Muut asiat

Muita asioita ei ollut.

8. Kokouksen päättäminen

Puheenjohtaja päätti kokouksen klo 17:42

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Janne Nurmikko Martina Pietiäinen

puheenjohtaja sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tommi Pietiäinen Anu Kleme

pöytäkirjantarkastaja pöytäkirjantarkastaja